text: I Vejle Lungekor må de hoste så tosset de vil
  19 september 2016 kl. 14.13
  Vejle Lungekor er stiftet for folk med lungesygdommen KOL. Man kan ikke være ked af det, når man synger, siger korets stifter.
  Hvis du er lungesyg og kan lide at synge og have det sjovt, så er Vejle Lungekor måske noget for dig. Hver mandag formiddag synger lungesyge personer sammen i koret.
  Donn Andersen stiftede koret, fordi hun kunne lide at synge.
  - Man kan ikke være ked af det eller sur, når man synger, siger Donna Andersen.
  Hun fortæller, at den megen slim i lungerne presses op, når man synger, og det er godt for lungesygdommen. Derfor kan de lungesyge ikke være i et almindeligt sangkor.
  Donna Andersen, korleder.: "Man kan ikke være ked af det eller sur, når man synger."
  - De vil ikke have det hosteri, men her må vi hoste så meget, vi vil, siger Donna Andersen.
  Halvdelen af de KOL-ramte danskere ved ikke, at de har sygdommen. De tror, det er en forkølelse, som har sat sig fast.
  I Region Syddanmark anslås det, at kun halvdelen af personerne med KOL har søgt læge.
  KOL er den tredje hyppigste dødsårsag i Danmark. Tallet kunne sagtens være lavere.
  Kilde: Sundhedsstyrelsen.
  Vejle Lungekor synger hver mandag fra kl. 10.30 – 11.30 i Hulkrogcenteret, Gulkrog 11, Vejle.
  Se et klip med Vejle Lungekor her:
  
  